Vulkaan bars uit met luide knal – duisende op vlugDrie internasionale lughawens is gesluit. ‘n Dik laag vulkaniese as het op dié vliegtuig beland. Foto: Epa ‘n Indonesiese vulkaan op die eiland Java het Donderdag met ‘n luide knal uitgebars en as en rotse tot drie kilometer die lug ingeskiet. Duisende mense is op vlug, en die owerhede het gevra dat almal in ‘n tien kilometer radius om die vulkaan Kelud die gebied moet verlaat. Kelud was laas in 2007 aktief. Die grond in die twee nabygeleë stede, Yogyakarta en Surabaya is onder ‘n dik laag as bedek, en lugverkeer na beide stede is opgeskort. Nog geen ongevalle is aangemeld nie. Indonesië het sowat 130 aktiewe vulkane. Bronne: AP en AFP via Trouw, BBC News